Drones

Drones merupakan album studio kedua oleh kumpulan rock Malaysia, Seven Collar T-Shirt, dikeluarkan pada 1 November 2004 oleh Laguna Records dan diedarkan oleh Universal Music Malaysia. Album ini merupakan album pertama kumpulan ini bersama Laguna Music dan satu-satunya album Seven Collar T-Shirt yang mempunyai lagu dengan tajuk sama.Zack Yusoff (21 Januari 2005). Seven Collar T-Shirt makes a difference with second album  The Star Online. Diperoleh pada 6 Mac 2010. 

Penerbitan
Selepas berjaya dengan album sulung, Freeway, Dreaming & Broke (2002), Seven Collar T-Shirt meninggalkan syarikat rakaman lama mereka, I Seek Music dan mengikat kontrak bersama Laguna Records. Rakaman album Drones bermula pada awal 2004. Album ini menandakan kerjasama sulung kumpulan ini bersama penerbit rakaman, Roslan Aziz yang berkhidmat sebagai pengadun. Proses mastering dilakukan oleh Joe Gastwirt di Los Angeles, California, Amerika Syarikat. Drones menjadi rakaman pertama Seven Collar T-Shirt bersama pemain dramnya yang baru, Adil Ali selepas pengunduran bekas pemain dramnya Mokhtarizal pada 2003 untuk menguruskan syarikat rakamannya, I Seek Music dan juga cabang pertama Roslan bagi muzik rock indie. Ia juga merupakan album terakhir pemain besnya, Rafidi sebelum meninggalkan kumpulan itu pada 2006, dan digantikan oleh Sim Keng Lee.

Keluaran dan sambutan
Drones dikeluarkan pada 1 November 2004. Untuk mempromosikan album ini, tiga lagu telah dikeluarkan sebagai single–"Faith", "War Is Over" dan "Summary". "Summary" menduduki nombor 1 di carta radio ROTTW dan nombor 2 di carta Malaysian Top 10 hitz.fm, "Faith" dinamakan sebagai lagu yang paling banyak diundi selama 2 tahun berturut-turut oleh majalah ROTTW dan KLue. "The Works" dikeluarkan di Filipina dan menduduki nombor 3 di carta NU107 FM.SevenCollar T-Shirt: Drones Laguna Music. Dicapai pada 17 Jun 2013.

Dalam ulasan retrospektif mengenai album ini, Kevin Soo dari The Star Online berkata: "Secara liriknya, Drones lebih tekankan sisi gelap dalam nadanya, menarik intisari (jika tidak spesifik) nuansa hidup, sambil cuba menikmati yang luar biasa yang akan ditemui di tengah-tengahnya."Kevin Soo (12 Mac 2010). Back in black  The Star Online. Dicapai pada 13 Mei 2014.

Seven Collar T-Shirt dalam satu temuramah oleh The Star pada Februari 2014 menyifatkan Drones sebagai "satu tempoh yang tenang dan menyeronokkan di studio".Sevencollar T-shirt revisits a classic  The Star Online (4 Februari 2014). Dicapai pada 13 Mei 2014. Album ini dikeluarkan semula pada 2009 dengan tajuk Drones: UK Limited Release untuk edaran di United Kingdom, di mana ia memuatkan empat lagu versi secara langsung dan akustik, bagaimanapun untuk edisi terhad UK, lirik lagu tidak disertakan. Bersempena ulang tahun ke-10 album Drones, Seven Collar T-Shirt mengadakan persembahan khas di No Black Tie pada 6 Februari 2014.

Senarai runut

Sejarah keluaran
NegaraTarikhFormatSyarikat rakamanMalaysia1 November 2004Muat turun digitalPenstriman digitalLaguna Records, Universal Music Malaysia

Tenaga kerja
Diperoleh dari catatan media album:

 Jeffrey Little - penerbit
 Seven Collar T-Shirt - penerbit bersama
 Jeffrey Little di Greenhouse Studio, Ampang, Selangor, Malaysia - rakaman
 Roslan Aziz di Roslan Aziz Productions - pengadun
 Salman Rohner & Mohd Hafiz Ahmad - pembantu rakaman
 Joe Gastwirt di Joe Gastwirt Mastering, Los Angeles, California, AS - mastering
 Muhammad "Ham" Abdullah - penata seni
 Sandwich, Jennifer Ono & Jeremy Little - pereka kulit album
 Jennifer Ono - cenderamata
 Jeffrey & Jeremy Little, Adlin Rosli & Jennifer Ono - fotografi
 Jeremy Little - A&R
 Peralatan tambahan disediakan oleh Roslan Aziz, Sim Keng Lee, Kok Wing Meng, Mohd Hilmie dan Wan Marina

Anugerah dan pencalonan
TahunAnugerahKategoriPenerima Keputusan 2005 Anugerah Industri Muzik ke-12 Album Inggeris Tempatan Terbaik  Drones 

Rujukan

Pautan luar


Kategori:Album 2004
Kategori:Album Malaysia tahun 2004
Kategori:Album Seven Collar T-Shirt